Diari Oficial de la Generalitat Valenciana


Sumari del DOGV 4770, del 08-06-2004 (2004/5492)

ORDE de 30 d'abril de 2004, de la Conselleria de Cultura, Educació i Esport, per la qual es concedix autorització d'obertura i funcionament en el nivell d'Educació Preescolar i es modifica l'autorització del nivell d'Educació Infantil al centre docent privat María de los Ángeles Suárez de Calderón, del Grau de Gandia (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5492


Data del document
:   30-04-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Gandia
    * centre d'ensenyament
    * ensenyament privat

ORDE de 30 d'abril de 2004, de la Conselleria de Cultura, Educació i Esport, per la qual es concedix autorització d'obertura i funcionament en el nivell d'Educació Preescolar i es modifica l'autorització del nivell d'Educació Infantil al centre docent privat María de los Ángeles Suárez de Calderón, del Grau de Gandia (València). [2004/E5492]
  
L'expedient ha sigut iniciat a instància del representant de la titularitat del centre docent privat María de los Ángeles Suárez de Calderón, número de codi 43732266, situat als carrers les Foies, sense número i Babor, sense número, del Grau de Gandia (València), el qual sol·licita l'autorització d'obertura i funcionament en el nivell d'Educació Preescolar.
  
La Direcció General de Centres Docents va declarar, per Resolució de 6 de setembre de 2002, l'adequació de les instal·lacions proposades, quant a espais educatius es referix, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat en l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 828/2003, de 27 de juny (BOE d'01.07.2003), pel qual s'establixen els aspectes educatius bàsics de l'Educació Preescolar; el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament en el nivell d'Educació Preescolar i modificar l'autorització del nivell d'Educació Infantil, al centre que a continuació s'indica, en els termes que s'hi especifiquen, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.2002), i restant normativa vigent.
  
Centre: María de los Ángeles Suárez de Calderón.
  
Titular: Fundació María Ángeles Suárez de Calderón.
  
Domicili: carrer de les Foies, sense número i carrer de Babor, sense número.
  
Localitat: el Grau de Gandia.
  
Província: València.
  
Codi: 41406357.
  
Ensenyaments i capacitat màxima que s'autoritza:
  
- Educació Preescolar, amb 4 unitats i 61 llocs escolars i s'amplia el nombre de llocs escolars d'Educació Infantil a 150, de manera que el centre queda configurat en la seua totalitat amb la següent composició:
  
- 4 unitats d'Educació Preescolar, amb 61 llocs escolars, distribuïts de la següent manera:
  
1 unitat per a xiquets de 0 a 1 any, amb 8 llocs escolars.
  
1 unitat per a xiquets d'1 a 2 anys, amb 13 llocs escolars.
  
2 unitats per a xiquets de 2 a 3 anys, amb 40 llocs escolars.
  
- 6 unitats d'Educació Infantil, amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 3 unitats d'Educació Especial (suport a la integració), amb 45 llocs escolars.
  
Disposició addicional primera
  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa, de manera que queda ajornada, fins al seu compliment, la posada en funcionament dels ensenyaments que s'autoritzen.
  
Disposició addicional segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conforme al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes, a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos, a comptar de l'endemà de la notificació o publicació, segons corresponga.
  
València, 30 d'abril de 2004
  
El conseller de Cultura, Educació i Esport,
  
ESTEBAN GONZÁLEZ PONS